《京口》
清代·张景崧

身外茫无际，横江老雁秋。芙蓉皆别思，风雨独归舟。

断岸随烟合，奇峦破浪浮。自从南北限，万古逐东流。

作者简介：字岳维，江南吴县人。康熙己丑进士，官乐亭知县。著有《锻亭诗稿》，○锻亭学诗于叶横山先生，称入室弟子，论诗以鲜新明丽为主，谓与其为假王、孟，不如为浅温、李，以王、孟可伪为，温、李不易伪为。尝以诗呈王新城尚书，新城比之韩门张籍，人服其允。